钦定古今图书集成/明伦汇编/闺媛典/第256卷 > 胡氏女
## 钦定古今图书集成/明伦汇编/闺媛典/第256卷 > 胡氏女

按《武进县志》：胡氏女，父世定，幼许字宜兴吴云。世定
客死，未几，云患癞疾亦亡。女闻，欲奔丧，或阻之曰：“古
节烈妇如某某，皆已嫁者，不闻未嫁者也。”女曰：“存亡
易心，与禽兽无异。”取向所制合婚枕，藏其一于笥，持
其一赴吴，亲纳于棺，拊榇长号。殓毕，留事云母及云
庶祖母，朝夕织纴，给膳羞，数十年如一日。